Raymonda Tawil

Raymonda Hawa Tawil  (arabieraz: ريموندا حوا الطويل ; Akre, Palestinako Britainiar Mandatua, 1940) palestinar idazle eta kazetaria da. Suha Arafat itzultzaile, idazkari eta Yasser Arafat Palestinako Aginte Nazionaleko presidentearen alargunaren ama da.

 Bizitza 
Raymonda Tawil Akren jaio zen 1940an kristau palestinarren familia ospetsu batean. Haurtzaroaren zati bat Frantziako moja katolikoen eskola batean eman zuen. 

 Ibilbidea 
Bere bizitza publikoa Nablusen, Zisjordaniako iparraldean, izan zen erakustaldi intelektual batekin hasi zen. Bere zutabeek, izpiritu independentekoak, "Nablusko Lehoia" ezizena eman zioten. 1978. urtean, Raymonda Hawa Tawil-ek albiste agentzia palestinar bat zabaldu zuen Jerusalemen. Kazetari gisa izandako jarduera politikoarengatik, sei hilabetez etxean atxilotuta eduki zuten, Israelgo erabaki militarraren ondorioz, Palestinaren Askapenerako Erakundearekin (PAE) harremanetan egoteagatik. Era berean, berrogeita bost egunez egon zen kartzelan kolono eta zaindari juduekin izandako liskarretan jardun subertsiboarengatik. Esperientzia horiek bultzatu zuten Peretz Kidron kazetari israeldarrarekin elkarlanean Palestinari buruz idaztera.* Izen anitzeko elizak bisitatu ditu. Beti ere bi herrien arteko elkarrizketa eta adiskidetzearen alde agertu da eta jarrera horrek batzuetan etsaitasuna sortu dio. 

 Ibilbide politikoa 
Atentatu batetik justuan libratu zen, eta egileak ez ziren inoiz aurkitu. Frantziara ihes egin zuen, Suha alaba Yasir Arafat, Tunisiako PAEko buruarekin ezkondu zen bitartean. 1994. urtean, Gazara itzuli eta Palestinar Aginte Nazionalaren (PAN) ezarpenean izan zen, lagun frantziar eta israeldarrengandik oso hurbil egoteari utzi barik. 2000. urtean, Bigarren Intifada lehertu zenean, Ramalan bizi zen, Palestinar Aginte Nazionalaren egoitza zen Mukatatik gertu. Bulego bat zeukan Arafatenaren ondoan, eta askotan ikusten zuen. Israelgo gobernuak Arafaten mugimendu askatasuna mugatzea erabaki zuen. FDIen tankeek Mukata inguratu zuten eta hondeamakinekin eremua partzialki suntsitu zuten. Hilabete geroago, egoerak okerrera egin zuen eta PANek gobernatutako hiriak berriz okupatu zituzten. Presidentearen ondoan bizitzean, Raymonda Tawil isilmandatari eta Arafaten hurbileko lagun bihurtu zen.

2004. urtetik 2007. urtera Suha Arafat alabarekin bizi izan zen Tunisian. 2007. urteko abuztuan Zine El Abidine Ben Ali orduko presidenteak Tunisiako lurraldetik bota zuen familia eta ondoren Maltan babestu zen. Oroitzapenen antzeko kontakizunetan idatzi zituen bere bizitzako esperientziak. 

Bere aipuetako batek hauxe dio:«Bizi garen herria herrialde arrotza da. Energia mozketak bere irudikoak dira. Palestina gauean dago, askatasunaren argi barik. Noizean behin argia itzultzen da. Hortaz, itxaropena ere itzultzen da… Eta orduan dena gelditzen da berriro, dena itzaltzen da. Iluntasunean, itxaropen eta kontsolamendu apur baten bila, kandelak pizten dira, honek ez duela iraungo konbentzitzen saiatzeko. Noiz bukatuko da dena? Hauxe izango ote da bukaera?»

 Argitaratutako liburuak 

 1979: Mon pays, ma prison, une femme de Palestine. Paris, Seuil argitaletxea, "Traversée du siècle" seriea.
 2001: Palestina, mon histoire. Paris,  Seuil argitaletxea, "L'Histoire immédiate" seriea. 
 Palestina, bizitza oso bat

 Erreferentziak 

 Kanpo estekak 

Kategoria:Palestinar emakumeak
Kategoria:Palestinako katolikoak
Kategoria:Idazleak
Kategoria:Emakume idazleak
Kategoria:Palestinako idazleak
Kategoria:Kazetariak
Kategoria:Emakume kazetariak
Kategoria:Palestinako kazetariak
Kategoria:Bakezaleak